Continental Airlines

Continental Airlines var et flyselskap i USA. Det var en tid det femte største flyselskapet i USA, og verdens sjette største flyselskap. Selskapet hadde hovedkvarter i Houston i Texas, og fløy rutetrafikk over hele USA, samt flygninger til Europa og Asia. Selskapet fusjonerte i 2010 med United Airlines.

Continental Airlines opererte også flygninger i Norge, med ruter fra Oslo lufthavn, Gardermoen til Newark Liberty internasjonale lufthavn i Newark utenfor New York. Continental Airlines var medlem av Star Alliance fra 28. oktober 2009 til opphøret i 2012.

Historie
Continental Airlines ble etablert i 1934, da under navnet Varney Speed Lines. Navnet på selskapet kom fra eieren, som het Walter T. Varney. Han valgte tre år senere, i 1937 å endre navn på selskapet til Continental Airlines.

Selskapet opererte som innenriksselskap de første årene, men vokste stadig, selv om selskapet hadde et rutenett som begrenset seg til det nordamerikanske kontinentet. Selskapet gikk på 70-tallet, som en av de første, til anskaffelse av Boeing 747-maskiner, og begynte operasjoner med disse.

Finanskrisen på 80-tallet traff Continental Airlines hardt, som gjennom dette tiåret gikk konkurs to ganger. På midten av 90-tallet begynte selskapet igjen å ekspandere, og så mot det europeiske markedet, et flymarked som nå var deregulert slik at flyselskaper ikke lengre trengte søke om statlige konsesjoner til å operere ruter i de europeiske landene. Selskapet hadde et utstrakt rutenett i USA, Canada og Mexico, i tillegg til å operere ruter til de største europeiske og asiatiske destinasjonene.

Selskapsprofil
Hovedflyplassene for selskapet var George Bush interkontinentale lufthavn ved Houston og Newark Liberty internasjonale lufthavn i Newark ved New York. Continental var ett av to amerikanske flyselskap som drev regulær rutetrafikk mellom USA og Norge, hvor det andre var US Airways.

Flåten bestod utelukkende av Boeing-fly, der over 250 Boeing 737 fly utgjorde flertallet av flyene. Litt tyngre ruter innenlands i USA ble betjent av Boeing 757 og Boeing 767-200 fly. På transatlantiske og andre interkontinentale flygninger ble Boeing 757, Boeing 767-200, Boeing 767-400 og Boeing 777-maskiner brukt. Mindre ruter til småbyer ble betjent av selskapet Continental Express, som blant annet brukte Embraer-fly. I tillegg var det en del uavhengige småflyselskap som markedsførte ruter som Continental Connection.

Flåte
Continental Airlines flåte bestod utelukkende av Boeing-fly. Selskapet administrerte en flåte bestående av følgende fly: (oktober 2009)

FlytypeAntallBestillingerSeter(First/Economy)RuterBoeing 737-300230124 (12/112)Innenriks, Canada og MexicoBoeing 737-500420114 (8/106)InnenriksBoeing 737-70036 0124 (12/112)Innenriks og KaribienBoeing 737-80011753 (Next Gen)152 (20/132)  157 (16/141)  160 (16/144)Innenriks og Sentral-AmerikaBoeing 737-900120173  (20/153)InnenriksBoeing 737-900ER270173 (20/153)Innenriks, Canada, Karibia og MexicoBoeing 757-200410175 (16/159)Boeing 757-30017 4(used)216 (24/192)Innenriks og KaribienBoeing 767-200ER100174 (25/149)Innenriks, Europa og Sør-AmerikaBoeing 767-400ER160235 (35/200)  256 (20/236)Innenriks, EuropaBoeing 777-200ER205285 (50/235)Langdistanse, utenriksBoeing 787-8011Langdistanse, utenriksBoeing 787-9014Langdistanse, utenriks

Destinasjoner

Continental Airlines' rutenett inkluderte de fleste større byer i USA, samt flere i Canada og Mexico. Selskapet valgte også å satse tungt på destinasjoner i Europa, og da spesielt Storbritannia, hvor det opererte direkteflygninger til sju forskjellige destinasjoner. Continental Airlines hadde også enkelte ruter til Asia.

Gjennom sine datterselskap Continental Micronesia basert på Guam kunne selskapet tilby enda flere destinasjoner i Asia, samt i Oseania.

Eksterne lenker
 Continental Airlines, offisiell nettside

Kategori:Tidligere flyselskaper fra USA
Kategori:Star Alliance
Kategori:Flyselskaper etablert i 1934
Kategori:Flyselskaper nedlagt i 2012
Kategori:1934 i USA
Kategori:2012 i USA